Algatus Euroopa Söe- ja Teraseühenduse (ECSC) (4) loomiseks tuli aastal 1950 Prantsusmaa välisministrilt Robert Schumanilt, kes pakkus välja ühisturu plaani söe ja terasega kauplemiseks. "Schumani Plaan" baseerus arusaamal, et Prantsuse-Saksa ajaloolise vastasseisu vältimiseks tulevikus tuleks tugevdada majanduslikku ja poliitilist koostööd Lääne-Euroopas. 1951. aastal sõlmisid Prantsusmaa, Saksamaa LV, Itaalia, Belgia, Holland ja Luxembourg kokkuleppe ECSC loomiseks. Aastaks 1954 olid kaotatud peaaegu kõik barjäärid söe, koksi, terase ja malmiga kauplemiseks liikmesriikide vahel. Esialgu üritati efektiivsema tegevuse nimel vältida agentuuri kiiret laienemist, kaugemaks eesmärgiks jäi aga endiselt Euroopa Ühendriikide loomine.